text: [{"text_idx": "#000001", "text": "Danmark og Norra vilja ra\u00f0festa havvindorkuna"}, {"text_idx": "#000002", "text": "I\u0301 ba\u0301\u00f0um londum hava stjo\u0301rnirnar fingu undirt\u00f8ku fyri at fara undir sto\u0301rar u\u0301tbyggingar av havindorkuni"}, {"text_idx": "#000004", "text": "Flo\u0301tandi havvindmyllur standa ovast a\u0301 breddanum, ta\u0301 talan er um at fremja gr\u00f8na orkuskifti\u00f0 i\u0301 Norra og Danmark i\u0301 l\u00f8tuni. I\u0301 ba\u0301\u00f0um londum er semja um at gera risasto\u0301rar i\u0301l\u00f8gur i\u0301 at menna flo\u0301tandi havvindorku no\u0301gvu komandi a\u0301rini."}, {"text_idx": "#000005", "text": "Men meiningarnar i\u0301 ba\u0301\u00f0um londunum eru ymiskar, ta\u0301 talan er um, hvussu sto\u0301ran leiklut ta\u00f0 almenna skal hava i\u0301 fi\u0301ggingini av risasto\u0301ru i\u0301l\u00f8gunum."}, {"text_idx": "#000006", "text": "Ein sto\u0301rur meiriluti i\u0301 danska fo\u0301lkatinginum samdist i\u0301 vikuni um ta higartil st\u00f8rstu u\u0301tbjo\u0301\u00f0ingina av \u00f8kjum til havvindverk\u00e6tlanir. Umframt teir tri\u0301ggjar flokkarnar i\u0301 stjo\u0301rnini taka eisini sjey andst\u00f8\u00f0uflokkar i\u0301 Fo\u0301lkatinginum undir vi\u00f0 eini avtalu um at u\u0301tbyggja havvindorkuna, har almenna lutt\u00f8kan er 20% av fi\u0301ggingini."}, {"text_idx": "#000007", "text": "I\u0301 Norra taka stjo\u0301rnarflokkarnir saman vi\u00f0 n\u00f8krum andst\u00f8\u00f0uflokkum eisini undir vi\u00f0 einum li\u0301knandi leisti, to\u0301 at sto\u0301ri andst\u00f8\u00f0uflokkurin H\u00f8gra heldur, at almenni leikluturin eigur at ver\u00f0a no\u0301gv minni."}, {"text_idx": "#000008", "text": "Ho\u0301ast ymsar a\u0301sko\u00f0anir rundan um almennu lutt\u00f8kuna, so er st\u00f8\u00f0an tann i\u0301 ba\u0301\u00f0um londunum, at streymframlei\u00f0slan fra\u0301 havvindmyllum skal \u00f8kjast munandi fyri at kunna avloysa streymframlei\u00f0andi fossilriknu orkuverkini i\u0301 framti\u0301\u00f0ini."}, {"text_idx": "#000009", "text": "I\u0301 Danmark er st\u00f8\u00f0an tann, at settar longu eru upp havvindmyllur, sum kunnu framlei\u00f0a 2,3 gigawatt. Vi\u00f0 ny\u0301ggju avaluni er ma\u0301li\u00f0 at kunna framlei\u00f0a 9 gigawatt i\u0301 2030, sum so aftur kann h\u00e6kka til 14 gigawatt n\u00f8kur a\u0301r seinni."}, {"text_idx": "#000010", "text": "Danski ve\u00f0urlagsra\u0301\u00f0harrin Lars Aagaard sigur, at ta\u0301 allar hesar myllurnar m\u00e6la er ta\u00f0 no\u0301g miki\u00f0 til at n\u00f8kta alla streymny\u0301tsluna i\u0301 Danmark vi\u00f0 gr\u00f8num streymi eins og at kunna u\u0301tflyta sto\u0301rar n\u00f8gdir av streymi til Evropa. Framlei\u00f0sluorkan er no\u0301g miki\u00f0 til at veita streym til 14 mio\u0301. hu\u0301sarhald."}, {"text_idx": "#000011", "text": "Ta\u00f0 ny\u0301ggja vi\u00f0 hesi avtaluni er, at danski staturin ver\u00f0ur medeigari i\u0301 sto\u0301ru verk\u00e6ltanini vi\u00f0 20%. Lagt var\u00f0 u\u0301t vi\u00f0 25%, men hetta var\u00f0 broytt undir samra\u0301\u00f0ingunum."}, {"text_idx": "#000012", "text": "Talan er i\u0301 byrjan um seks havvindmylnulundir, tri\u0301ggjar i\u0301 Nor\u00f0sjo\u0301num, ein nor\u00f0an fyri S\u00e6land, ein i\u0301 Eystrasalti og ein i\u0301 Kattegat. Enn ein havvindorku\u00e6tlan, sum ver\u00f0ur nevnd \u201cOrkuoyggj Bornholm\u201d, er vi\u00f0 i\u0301 fyrireikingunum til at menna gr\u00f8nu orkuna. I\u0301 ti\u0301 f\u00f8rinum skal leggjast ein elka\u00f0al uppa\u0301 170 kilometrar fra\u0301 Bornholm inn a\u0301 danska meginlandi\u00f0. Kortini eru enn fleiri ivama\u0301l rundan um henda partin av samla\u00f0u vindorkuverk\u00e6tlanini."}, {"text_idx": "#000013", "text": "Samla\u00f0a upph\u00e6ddin fyri at gera sto\u0301ru vindorku\u00e6tlaninar til veruleika er mett til 100 mia. kr. Ta\u00f0 merkir, at talan er um sto\u0301rar upph\u00e6ddir, sum staturin her bindur seg til at vera vi\u00f0 til at fi\u0301ggja."}, {"text_idx": "#000014", "text": "I\u0301 avtaluni ver\u00f0ur eisini lagt upp fyri at taka h\u00e6dd fyri umhv\u00f8rvinum og na\u0301ttu\u0301runi og settar ver\u00f0a av ein ha\u0301lv mia. kr. i\u0301 ein havna\u0301ttu\u0301rugrunn."}, {"text_idx": "#000015", "text": "Mett ver\u00f0ur annars, at danski staturin fer at fa\u0301a 13 mia. kr. i\u0301 innt\u00f8kum fra\u0301 havvindmylnulundunum komandi 30 a\u0301rini."}, {"text_idx": "#000016", "text": "Nu\u0301 semja er um eina framti\u0301\u00f0ar \u00e6tlan fyri u\u0301tbygging av havvindorkuni ver\u00f0ur so n\u00e6sta stigi\u00f0 at bjo\u0301\u00f0a u\u0301t \u00f8kini til i\u0301l\u00f8gu- og orkufel\u00f8g - vitandi at danski staturin bjo\u0301\u00f0ar seg at standa fyri 20% av i\u0301l\u00f8gunum."}, {"text_idx": "#000017", "text": "I\u0301 Norra eins og i\u0301 Danmark eru stjo\u0301rnarflokkarnir samdir um at menna havvindorkuna i\u0301 sy\u00f0ra partinum av Nor\u00f0sjo\u0301num saman vi\u00f0 trimum av andst\u00f8\u00f0uflokkunum."}, {"text_idx": "#000018", "text": "Kjaki\u00f0 um u\u0301tbygging av havvindorkuni i\u0301 Norra hevur leingi sta\u00f0i\u00f0 ovast a\u0301 breddanum og eru sto\u0301rar o\u0301semjur millum politikararnar og onnur, hvat og hvussu hetta skal gerast."}, {"text_idx": "#000019", "text": "Vi\u0301st ver\u00f0ur a\u0301 sto\u0301ru u\u0301trei\u00f0slurnar, sum ver\u00f0a no\u0301gv h\u00e6gri enn ta\u00f0, sum stjo\u0301rnin higartil hevur lagt fram. Eitt nu\u0301 hevur st\u00f8rsti andst\u00f8\u00f0uflokkurin H\u00f8gra funnist at sto\u0301ra statsstu\u00f0ulinum til menningina av havvindorku og heldur, at hann kann hava o\u0301hepnar avlei\u00f0ingar vi\u00f0 s\u00e6r. Talan er i\u0301 fyrstu atl\u00f8gu um verk\u00e6tlanina \u201cSy\u00f0ri Nor\u00f0sjo\u0301gvurin 2\u201d."}, {"text_idx": "#000020", "text": "Stjo\u0301rnin hevur fyrr skoti\u00f0 upp eitt loft uppa\u0301 15 mia. kr. i\u0301 statsstu\u00f0uli til botnfastan havvind. Nu\u0301 ljo\u0301\u00f0ar, at talan er um heilar 23 mia. kr. i\u0301 almennum stu\u00f0uli til u\u0301tbygging av havvindi."}, {"text_idx": "#000021", "text": "Partur av o\u0301semjununum sny\u0301r seg um, hv\u00f8rvi\u0301tt ein sto\u0301r havvindorkulund skal flyta u\u0301t orku til Evropa eisini ella bara til Norra."}, {"text_idx": "#000022", "text": "Stjo\u0301rnin hevur a\u0301\u00f0ur sagt, at hon ynskir ikki, at streymurin skal sendast til Evropa fra\u0301 Sy\u00f0ru Nor\u00f0sjo\u0301var 2 \u00e6tlanini. Hon ynskir at streymurin bara skal i\u0301 land i\u0301 Norra."}, {"text_idx": "#000023", "text": "Framti\u0301\u00f0ar u\u0301tbygging av havvindorkuni i\u0301 Norra liggur m.a. i\u0301 sy\u00f0ra partinum av Nor\u00f0sjo\u0301num."}, {"text_idx": "#000024", "text": "Eisini i\u0301 okkara parti av heiminum, tvs. i\u0301 nor\u00f0asta partinum av Nor\u00f0sjo\u0301num og i\u0301 \u00f8kinum millum Hetland og F\u00f8royar eru \u00e6tlanir um u\u0301tbygging av havvindorkuni."}, {"text_idx": "#000025", "text": "Sto\u0301rar u\u0301tbyggingar eru longu framdar i\u0301 skotskum hav\u00f8ki og i\u0301 Bretlandi sum heild. B\u00e6\u00f0i i\u0301 Lerwick i\u0301 Hetlandi og i\u0301 Aberdeen i\u0301 Skotlandi gera havnirnar seg u\u0301t til sto\u0301ra komandi havvindmylnu\u00e6vinty\u0301ri\u00f0."}, {"text_idx": "#000026", "text": "Herfyri vitja\u00f0u umbo\u00f0 fyri SEV og Umhv\u00f8rvisstovuna i\u0301 Hetlandi og i\u0301 Aberdeen, har tey fingu innlit i\u0301 b\u00e6\u00f0i vindorku a\u0301 landi og til havs."}, {"text_idx": "#000027", "text": "Ta\u00f0 ver\u00f0ur eisini i\u0301 f\u00f8royska orkukjakinum ro\u0301\u00f0 framundir, hvussu havvindur kann gerast partur av gr\u00f8na orkuskiftinum i\u0301 F\u00f8royum i\u0301 framti\u0301\u00f0ini."}, {"text_idx": "#000028", "text": "Kort yvir m\u00f8guligar framti\u0301\u00f0ar havvindmylnulundir i\u0301 bretskum \u00f8ki. I\u0301 fleiri av \u00f8kjunum eru longu latin loyvi til u\u0301tbyggingar."}, {"text_idx": "#000029", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000030", "text": "Mest lisi\u00f0 a\u0301 orkan.fo Gr\u00f8nt ljo\u0301s til enn eina vindmylnulund i\u0301 Hetlandi Uttanlands Fra\u0301 banni av oljufy\u0301rum til ve\u00f0urlagslo\u0301g Innanlands Gr\u00f8nt vegakort skal flyta nor\u00f0urlendskt mentanarli\u0301v fram a\u0301 eina gr\u00f8nari lei\u00f0 Innanlands Landi\u00f0 sparir 40 prosent av oljuny\u0301tsluni burtur Innanlands Danir seta forbo\u00f0 fyri koyring vi\u00f0 gomlum dieselbilum Uttanlands Navigare a\u0301rsins virki Innanlands Tummas Justinussen hei\u00f0ra\u00f0ur fyri a\u0301rsins Vinnua\u0301tak Innanlands Gr\u00f8nt ljo\u0301s til Rosebank u\u0301tbygging f\u00e6r \u00f8\u00f0i i\u0301 grindina Uttanlands"}, {"text_idx": "#000031", "text": "Gr\u00f8nt ljo\u0301s til enn eina vindmylnulund i\u0301 Hetlandi"}, {"text_idx": "#000032", "text": "Fra\u0301 banni av oljufy\u0301rum til ve\u00f0urlagslo\u0301g"}, {"text_idx": "#000033", "text": "Gr\u00f8nt vegakort skal flyta nor\u00f0urlendskt mentanarli\u0301v fram a\u0301 eina gr\u00f8nari lei\u00f0"}, {"text_idx": "#000034", "text": "Landi\u00f0 sparir 40 prosent av oljuny\u0301tsluni burtur"}, {"text_idx": "#000035", "text": "Danir seta forbo\u00f0 fyri koyring vi\u00f0 gomlum dieselbilum"}, {"text_idx": "#000036", "text": "Tummas Justinussen hei\u00f0ra\u00f0ur fyri a\u0301rsins Vinnua\u0301tak"}, {"text_idx": "#000041", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]